สังคมข่าวหุ้น
ดัชนีหุ้นไทยปิดตลาด 1,581.14 จุด เพิ่มขึ้น 4.56 จุด มูลค่าซื้อขาย 37,429 ล้านบาท ปรับตัวขึ้นเช่นเดียวกับตลาดภูมิภาค ขานรับปัจจัยหนุนภาครัฐสร้างความเชื่อมั่น ผ่านการจัดงาน Thailand's Big Strategic Move ระหว่าง 22-23 มิ.ย.เพื่อดึงดูดนักลงทุน ทิศทางวันนี้ดัชนีมีโอกาปรับขึ้นต่อ หลังผ่านแนว 1,580 จุด มีลุ้นทดสอบแนวต้าน 1,600 จุด หากได้แรงส่งจากหุ้นขนาดใหญ่ ประเมินกรอบแนวต้าน 1,600-1,630 จุด ส่วนแนวรับ 1,570-1,580 จุด...
20 มิ.ย. 2560

สังคมข่าวหุ้น : เล็กเซียวหงส์
 ดัชนีหุ้นไทยปิดตลาด 1,581.14 จุด เพิ่มขึ้น 4.56 จุด มูลค่าซื้อขาย 37,429 ล้านบาท ปรับตัวขึ้นเช่นเดียวกับตลาดภูมิภาค ขานรับปัจจัยหนุนภาครัฐสร้างความเชื่อมั่น ผ่านการจัดงาน Thailand’s Big Strategic Move ระหว่าง 22-23 มิ.ย.เพื่อดึงดูดนักลงทุน ทิศทางวันนี้ดัชนีมีโอกาปรับขึ้นต่อ หลังผ่านแนว 1,580 จุด มีลุ้นทดสอบแนวต้าน 1,600 จุด หากได้แรงส่งจากหุ้นขนาดใหญ่ ประเมินกรอบแนวต้าน 1,600-1,630 จุด ส่วนแนวรับ 1,570-1,580 จุด…
*…LH จับตาบันทึกกำไรพิเศษ จากการขาย “อาคารแกรนด์ เซนเตอร์ พอยต์ฯ” เข้า LHHOTEL มูลค่า 3,700 ล้านบาท ว่ากันว่ากำไรน่าจะอยู่ที่ 30% ของมูลค่าดังกล่าว เท่ากับกำไรประมาณ 1,000 ล้านบาท ที่สำคัญจะน่าบันทึกไตรมาส 3/60 เลยทีเดียว…*…PTTEP วันนี้ต้องลุ้นว่าครม.จะเช็กบิลปัญหาที่ดินส.ป.ก.อย่างไร แต่เชื่อว่าไม่ว่าจะแนวทางไหนน่าจะมีทางออกและความชัดเจนให้ PTTEP เป้าหมายระยะสั้น 90 บาท หากผ่านได้จุดหมายต่อไป 95-100 บาท…
*…ALT จับตารายได้บริการโครงข่ายให้เช่าบนแนวเสาโทรเลขตามทางรถไฟ (Fiber Optic Network) ไตรมาส 3/60 อย่างไรก็ตาม ALT ลงทุนในธุรกิจโครงสร้างพื้นฐานด้านโทรคมนาคมให้เช่าหลายโครงการ ก่อให้เกิดเป็นรายได้ประจำ (Recurring Income) หนุนการเติบโตที่มีเสถียรภาพมากขึ้นในอนาคต ที่สำคัญราคาปรับลดต่ำกว่า 7.00 บาท เป็นจังหวะทยอยซื้อเก็บได้เลย…
*…IRPC ราคาวิ่งสวนข่าวไฟไหม้..เหตุมั่นใจไม่กระทบ “โครงการเพิ่มมูลค่าผลิตภัณฑ์ (UHV)” มากนัก หยุด 10 วัน มีเงินประกันภัยชดเชยอยู่แล้ว ที่ชัดเจนคือกำลังผลิต UHV น่าจะเหลือ 70% เพียง 10 วัน จากนั้นกลับสู่ภาวะปกติ ดังนั้นไม่น่าจะมีผลกระทบต่อกำไรอย่างมีนัยสำคัญ เอาเป็นว่าเป้าหมายระยะสั้น 5.50 บาท…*…SOLAR ราคาแรงเว่อร์จริงๆ เพียงแค่บริษัทเข้าร่วมโซลาร์ฟาร์ม เฟส 2 และผ่านการตรวจสอบคุณสมบัติ 4 โครงการ รวม 20 เมกะวัตต์ และกำหนดจับสลากวันที่ 26 มิ.ย. 60 ขอเตือน..นี่แค่ผ่านคุณสมบัติเท่านั้น..จะต้องวัดดวง 26 มิ.ย. 60 โอกาส 50:50 อย่าเพิ่งคาดหวังอะไร..ที่สำคัญ “สงครามวันเดียว” หรือไม่..!?…
*…ขอแสดงความยินดีกับ “รัตน์ พานิชพันธ์” ประธานกรรมการ ธนาคารธนาคารแลนด์ แอนด์ เฮ้าส์ จำกัด (มหาชน) หรือ LHBANK และประธานกรรมการบริษัท แอล เอช ไฟแนนซ์เชียล กรุ๊ป จำกัด (มหาชน) แทน “เฮียตึ๋ง” อนันต์ อัศวโภคิน แน่นอนพันธกิจแรกคือการเพิ่มทุน LHBANK นั่นเอง…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล..
.*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.  ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการBusiness Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น